
70.   AARGANG 


ANTHON   H.  LUND. 


Et  Væld  af  lyse,  gode  Minder  strømmer  ind  til  os  ved  Nav- 
net Anthon  H.  Lund,  Nordens  Apostel.  En  Personlighed  som 
enhver  maa  agte  og  ære  paa  Grund  af  hans  mange  gode  og 
herlige  Egenskaber.  En  Arbejdets  Mand,  en  Flidens  Mand. 

Anthon  H.  Lund  blev  fodt  15.  Maj  1844  i  Aalborg.  Fra  1889 
har  han  været  Medlem  af  de  tolv  Apostles  Raad. 

Det,  der  kendetegner  Broder  Lund,  er  hans  usædvanlig  tid- 
lig udviklede  Forstand  i  Forbindelse  med  hans  store  Evne  til 
at  vinde  alle  Menneskers  S}^mpati,  hvad  enten  de  er  Medlem- 
mer af  Kirken  eller  ej.  Som  Eksempel  herpaa  fortælles  talrige 
Smaatræk  lige  fra  hans  tidligste  Ungdom  indtil  hans  senere 
Aar.  Et  saadant  lille  Træk  skal  vi  fortælle  her,  da  det  er  ka- 
rakteristisk for  Anton  H.  Lunds  religiøse  Standpunkt.  En  Dag, 
da  han  som  ganske  ungt  Menneske  var  ude  for  at  omdele  Kir- 
kens Smaaskrifter,  besogte  han  blandt  andre  en  stor  Molle- 
ejer.  Denne  opholdt  sig  i  sit  Bibliotek  sammen  med  en  anden 
Herre,  og  efter  at  have  tilbragt  en  Time  med  at  besvare  disse 

Herrers  Sporgsmaal,  sagde  Molleren:  »Det  er  en  Skam,  at  De 
er  »Mormon«.  Hvis  De  vil  studere  Teologi  ved  Kobenhavns 
Universitet  og  blive  luthersk  Præst,  vil  jeg  betale  Omkostnin- 
gerne og  gøre  Dem  til  min  Arving.« 

Broder  Lund  svarede  kun:  »Jeg  tvivler  ikke  om,  at  De  er 
rig,  men  De  har  ikke  Penge  nok  til  at  kobe  min  Pagt  med 
Gud.« 

Svaret  syntes  at  behage  begge  Herrerne. 

Allerede  tolv  Aar  gammel  blev  Broder  Lund  dobt,  og  han 
uddannede  sig  i  Lobet  af  kort  Tid  saa  godt  i  Engelsk  og  Evan- 
geliets Principper,  at  han  paa  forskellig  Vis  kunde  gore  sig 
nyttig  indenfor  Kirken. 

Atten  Aar  gammel  udvandrede  han  til  Utah,  og  siden  den 
Tid  har  hans  Liv  været  et  Udtryk  for  en  intelligent  Mands 
Handlekraft  og  Foretagsomhed.  I  1871  blev  han  sendt  til 
Skandinavien  paa  sin  første  Mission  udenfor  Utah. 

Da  han  vendte  tilbage  fra  denne  Mission,  gjorde  han  sig 
bemærket  som  en  dygtig  Forretningsmand  og  blev  udset  til  at 
staa  i  Spidsen  for  forskellige  større  Foretagender.  I  Aaret  1874 
blev  han  Medlem  af  Hojraadet  i  Sanpete  og  i  1883  udførte  han 
sin  anden  skandinaviske  Mission.  Under  sin  Fraværelse  blev 
han  valgt  ind  i  Utahs  lovgivende  Forsamling,  og  han  indtog 
sit  Sæde  efter  sin  Hjemkomst.  Reformskolen  i  Ogden  og 
Landbrugsskolen  i  Logan  er  Eksempler  paa  Anthon  H.  Lunds 
utrættelige  Arbejde  i  denne  Stilling. 

1889  blev  han  ordineret  til  Apostel  i  Jesu  Kristi  Kirke,  og 
han  udførte  derefter  flere  Missioner,  bl.  a.  i  Syrien  og  Palæ- 
stina. 

Fra  1893 — 96  præsiderede  Anthon  H.  Lund  over  den  euro- 
pæiske Mission,  og  26.  Juli  1900  kaldtes  han  til  Kirkens  Hi- 
storiker. 

1901  indsattes  han  som  anden  Raadgiver  i  det  overste  Præ- 
sidentskab, medens  John  R.  Winder  opholdtes  som  forste 
Raadgiver.  Ved  Broder  Winders  Dod  forfremmedes  Anthon 
H.  Lund  til  at  beklæde  Kirkens  næsthøjeste  Stilling,  idet  han 

kaldtes  til  at  være  Præsident  Joseph  F.  Smiths  forste  Raad- 
giver. 

Da  Heber  J.  Grant  blev  Kirkens  Præsident  ved  Joseph  F. 
Smiths  Dod,  blev  Anthon  H.  Lund  valgt  som  forste  Raadgiver, 
hvilket  betydningsfulde  Embede  han  nu  indtager. 

Folgende  Udtalelse  af  Præsident  Anthon  H.  Lund  illustre- 
rer hans  noble  Karakter  og  retlinede  Liv: 

»Jeg  har  altid  stræbt  efter  at  finde  det  rette  og  handle  der- 
efter.« • 


TALE  AF  PRÆS.  ANTHON   H.  LUND 

ved  Efteraarskonferencen  den  8.  Oktober  1920. 

Skrifterne  giver  os  mange  Eksempler  paa  Velsignelsen 
ved  at  være  godgorende  og  tilgivende.  Jeg  genkalder  Historien 
om  David  og  Saul.  Saul  havde  erfaret,  at  David  var  blevet 
salvet  til  Israels  Konge.  Endskønt  han  en  Gang  elskede  David, 
der  ved  sin  Sang  og  sit  Harpespil  havde  kunnet  fordrive  den 
gamle  Konges  onde  Aand,  blev  hans  Hjerte  dog  fyldt  med 
Had,  da  han  erfarede  sit  Hus'  Skæbne:  At  hans  Son  ikke 
skulde  regere  i  Israel,  men  at  Kongedømmet  skulde  gives  til 
David.  Han  drog  til  den  sydlige  Del  af  Palæstina  med  tre- 
tusind Mand,  drog  ind  i  Bjergene  for  at  gøre  Jagt  paa  David 
og  hans  lille  Følge,  bestemt  paa  at  dræbe  David.  Saul  gik  ind 
i  en  Hule,  hvor  David  og  hans  Forbundne  skjulte  sig.  David 
vidste,  at  Kongen  var  kommet  for  at  tage  ham  til  Fange  og 
dræbe  ham;  alligevel  kunde  han  ikke  saare  Saul,  fordi  han 
var  Herrens  Salvede. 

Han  afskar  en  Flig  af  Sauls  Kjortel  og  forlod  Hulen.  Om 
Morgenen,,  da  Kongen  forlod  Hulen,  raabte  David  til  ham  og 
Viste  ham,  hvad  han  havde  gjort.  Kongen  angrede  for  en 
Stund.  Han  forstod,  at  han  havde  været  i  den  Mands  Magt, 
hvis  Liv  han  efterstræbte,  og  han  erkendte,  at  David  havde 
været  mere  retfærdig  end  han  selv.  David  havde  følt  Ærbø- 
dighed for  Manden,  der  var  blevet  salvet  af  en  Guds  Profet. 

Længe  følte  Saul  dog  desværre  ikke  sin  Anger;  men  dog  var 
der  et  Øjeblik,  da  han  følte  Tilgivelsens  Magt  i  sig. 

Jesus  fortæller  i  en  af  sine  Lignelser  om  Tjeneren,  som 
skyldte  sin  Herre  en  stor  Sum  Penge,  saa  meget,  at  han  ikke 
kunde  betale  den;  men  paa  hans  Bøn  tilgav  hans  Herre  ham 
og  lod  ham  gaa.  Da  han  gik  fra  sin  Herres  Hus,  modte  han 
en  Mand,  som  skyldte  ham  et  meget  lille  Belob. 

Tjeneren,  som  var  blevet  eftergivet  saa  meget,  var  ikke 
villig  til  at  eftergive  denne  Mand  det  lille  Beløb,  han  skyldte, 
og  da  Manden  var  ude  af  Stand  til  at  betale,  kastede  den  onde 
Tjener  ham  i  Fængsel,  indtil  han  kunde  betale  Gælden.  Da 
Herren  horte  om  den  ueftergivende  Mands  Handling,  kaldte 
han  ham  tilbage  og  tilmaalte  ham  hans  Straf,  fordi  han  havde 
været  saa  utaknemmelig  for  de  Velsignelser,  han  havde  mod- 
taget. 

Jesus  lærte  sine  Disciple  at  bede,  og  en  Del  af  Bonnen  er: 
»Forlad  os  vor  Skyld,  som  ogsaa  vi  forlade  vore  Skyldnere«. 
Det  er  Princippet.  Vi  véd  alle,  hvor  stor  en  Skyld  vi  har  til 
vor  himmelske  Fader,  og  ihukommende  dette,  burde  vi  til- 
give alle  Mennesker  deres  Overtrædelser  imod  os. 

Lad  os  ikke  nære  Had  til  nogen,  enten  han  er  knyttet  til 
Kirken  eller  ej.  Denne  Følelse  bor  vi  ikke  huse  i  vort  Bryst. 
Lad  os  hellere  prøve  at  efterligne  vor  store  Mester.  Han  lærte 
ikke  blot,  som  i  den  nys  fortalte  Lignelse,  Nødvendigheden  og 
Vigtigheden  af  at  tilgive  andre,  ligesom  vi  selv  har  Tilgivelse 
behov;  men  han  udviste  denne  paa  Golgatha,  da  han  blev 
korsfæstet,  hvilket  er  den  grusomste  Pinselsmaade,  man  kan 
tænke  sig;  klar  over  sin  Uskyldighed  bad  han  dog  Herren  om 
ikke  at  hævne  sig  paa  dem,  som  havde  klynget  ham  til  For- 
bandelsens Træ,  og  for  hvem  han  havde  arbejdet  og  kun 
ønskede  at  frelse,  og  sagde  til  sin  Fader  i  Himlen:  »Tilgiv 
dem,  thi  de  vide  ikke,  hvad  de  gore«. 

At  tænke  sig,  at  han  bad  om  Tilgivelse  for  dem,  da  han 
led  saa  forfærdeligt  paa  Korset. 

Der  er  Eksemplet  for  os. 

Jeg  tror,  man  kan  anvende  dette  som  Princip;  til  at  be- 
gynde med  er  der  meget  faa  Overtrædere,  som  med  Vilje  har 
til  Hensigt  at  overtræde,  men  de  har  ikke  tilfulde  overvejet 
deres  Handlinger. 

De  foretager  sig  noget,  som  krænker  os,  og  vi  foler  os 
straks  krænkede  og  vrede;  og  maaske  lader  vi  dette  stige  til 
den  storre  Grad  af  Vrede,  som  vi  kalder  Had. 

Dette  maa  ikke  være  Tilfældet. 

Lad  os  være  i  Besiddelse  af  saa  megen  Godhed,  at  vi  ikke 
vil  tillade  noget  at  være  saa  krænkende,  at  det  fylder  os  med 
Bitterhed. 

Jeg  husker,  at  jeg  en  Gang  sammen  med  Præsident  Grant 
og  andre  Apostle  skulde  undersøge  nogle  Klager  mod  en  Bi- 
skop. Imellem  Klagerne  mod  Biskoppen  var  en  Mand,  som 
havde  megen  Indflydelse  paa  Folket.  Han  og  Biskoppen 
hadede  næsten  hinanden.  Vi  bragte  dem  sammen,  og  de  ud- 
trykte frit  deres  Følelser,  og  hvad  der  havde  foraarsaget  dem. 
Vi  optraadte  som  Fredsstiftere,  og  da  de  indsaa  deres  Vild- 
farelse, greb  de  med  Taarer  i  Øjnene  hinandens  Hænder,  og 
Glæde  fyldte  alle  vore  Hjerter. 

Som  Præsident  Grant  sagde:  Enhver,  der  tilgiver  sin 
Fjende  eller  sin  Broder,  hvad  han  har  gjort  ham  imod,  foler 
Glæde  i  sit  Hjerte,  og  Aanden  hvisker,  at  han  har  handlet 
ret. 

Lad  os  nu  lære  at  være  gode  og  velgørende  mod  hinanden 
og  overfore  det  paa  vort  daglige  Liv;  saa  gør  vi  Livet  lyst  og 
lykkeligt  for  os  selv  og  for  vore  Naboer,  og  vor  Vej  vil  være 
mere  jævn. 

Maatte  Herren  hjælpe  os  til  at  gøre  vor  Pligt  i  alle  de  for- 
skellige Grene  af  Arbejde,  der  tildeles  os;  maatte  vi  altid 
erindre,  hvad  vi  skylder  vor  himmelske  Fader,  og  elske  vore 
Brodre  og  Sostre.  Jeg  beder  Herren  hjælpe  os  i  denne  Sag  i 
Jesu  Kristi  Navn.  Amen. 

TANKE  OG  HENSIGT. 

Forend  Tanken  knyttes  til  Hensigten,  finder  ingen  for- 
nuftsmæssig Opfyldelse  Sted.  For  det  store  Flertals  Vedkom- 
mende tillades  Tankens  Skude  at  »drive«  paa  Livets  Hav. 
Mangel  paa  Formaal  er  en  Last,  og  en  saadan  Vankelmodig- 
hed maa  ikke  fortsættes  af  den,  der  onsker  at  styre  klar  af 
Ulykke  og  Ødelæggelse. 

De,  der  ingen  Hovedformaal  har  i  deres  Liv,  bliver  et  let 
Bytte  for  Smaabekymringer,  indbildte  Sorger  og  Selvbeklagel- 
ser, hvilket  altsammen  er  Udtryk  for  den  Svaghed,  der  ligesaa 
sikkert  som  overlagte  Synder  forer  til  Fejlgreb,  Ulykke  og 
Tab;  thi  Svaghed  kan  ikke  staa  imod  i  et  kraftudviklende  Uni- 
vers. Ethvert  Menneske  skal  i  sit  Hjerte  sætte  sig  et  bestemt 
Maal  og  saa  give  sig  til  at  fuldføre  det. 

Ligesom  det  legemligt  svage  Menneske  kan  gøre  sig  stærk 
ved  omhyggelig  og  taalmodig  Stræben,  saaledes  kan  Menne- 
sket med  den  svage  Tankegang  gøre  denne  stærk  ved  at  øve 
sig  i  at  tænke  ret.  At  tilsidesætte  Vankelmod  og  Svaghed  og 
at  begynde  at  tænke  med  Hensigt,  er  at  træde  ind  i  deres 
Rækker,  der  er  stærke  og  lader  alle  Forhold  være  sig  til  Nytte 
og  stræber  maalbevidste  fremad. 

Naar  et  Menneske  har  sat  sig  et  Maal,  burde  det  aandelig 
talt  anlægge  en  lige  og  direkte  Vej,  ad  hvilken  det  kan  gaa 
frem  mod  dette  Maal  uden  at  se  hverken  til  højre  eller 
venstre.  Tvivl  og  Frygt  maa  banlyses,  thi  de  er  Kundskabens 
store  Fjender.  Den,  som  har  besejret  disse  to,  er  forlenet  med 
Magt,  og  alle  Vanskeligheder  vil  da  blive  mødt  tappert  og 
overvundet  let. 


VIS  DIN  TRO  I  GERNINGEN. 

Af  Præs.  Heber  J.  Grant. 

Jeg  er  opfyldt  af  Ønsket  om  at  udfore  de  Pligter,  der  hvi- 
ler paa  mig,  og  jeg  tror,  at  et  lignende  Ønske  er  i  alle  deres 
Hjerter,  som  læser  disse  Linier.  Jeg  har  Tillid  til  den  Mand, 

der  er  villig  til  at  gøre  det,  Herren  har  befalet,  og  viser  sin 
Tro  i  sine  Gerninger.  Alle  unge  og  gamle  skulde  nære  dette 
Ønske  i  deres  Hjerte. 

Hvad  nytter  vor  Tro,  vor  Anger,  vor  Daab  og  alle  Evange- 
liets hellige  Ordinancer,  ved  hvilke  vi  er  bleven  satte  i  Stand 
til  at  modtage  Herrens  Velsignelser,  dersom  vi  ikke  holder 
Befalingerne?  Alt,  hvad  vi  forventer,  alt,  hvad  der  er  lovet  os, 
er  gjort  afhængig  af  vore  egne  Handlinger,  og  hvis  vi  und- 
lader at  udfore  det  Arbejde,  Gud  kræver  af  os,  er  vi  ikke  bedre 
end  de,  der  ikke  har  modtaget  Evangeliets  Principper  og  Or- 
dinancer. . 

Jeg  ønsker  af  hele  mit  Hjerte,  at  alle  Kirkens  Medlemmer 
vilde  være  saa  trofaste  i  deres  Sjæl,  at  de  ikke  blot  tror  Herrens 
Ord,  men  ogsaa  udfører  det  i  Gerning.  Det  Evangelium,  som 
vi  har  modtaget,  betyder  ikke  alene  Lykke  i  denne  Verden, 
dersom  vi  omfatter  det  og  efterlever  det  trofast,  men  ogsaa 
evigt  Liv  herefter.  Sjælens  Frelse  er  af  alle  Ting  den  vigtigste. 

Derfor  haaber  og  beder  jeg,  at  de  Henvendelser,  der  er 
foretaget  af  Kirkens  Ledere  i  den  hele  Verden  til  Kirkens 
Medlemmer  om  at  overholde  Guds  Love,  maa  finde  Bolig  i 
deres  Hjerter  og  give  sig  Udtryk  i  den  rette  Handlemaade. 

Lad  mig  henlede  Opmærksomheden  paa  Nødvendigheden 
af  at  overholde,  hvad  der  mellem  os  er  kendt  som  Visdoms- 
ordet,  i  alle  Enkeltheder,  men  særlig  den  Del,  der  handler  om 
Tobak.  Jeg  appellerer  til  vore  Købmænd,  der  sælger  denne 
Ukrudtsplante,  ophør  med  at  sælge  den,  som  et  Eksempel  for 
Israels  Ungdom. 

Herren  har  udtalt,  at  Tobak  er  skadelig  for  Mennesket,  og 
dette  skulde  være  tilstrækkelig  Grund  for  de  Sidste  Dages  Hel- 
lige til  at  udelukke  den.  Men  i  Stedet  for  bliver  mange  af  vore 
Folk  skodesløse  og  øverholder  ikke  denne  Lov,  samt  betragter 
det  som  noget  uvæsentligt  at  nyde  Tobak  paa  forskellige  Maa- 
der.  Jeg  kan  ikke  tro  og  har  aldrig  troet,  at  det  er  en  uvæsent- 
lig Sag  for  en  Mand,  Kvinde  eller  et  Barn  at  gøre  det,  som 
Gud,  vor  himmelske  Fader,  har  befalet  os  ikke  at  gore. 

Jeg  nærer  ingen  Tvivl  om,  at  det,  der  kunde  spares  i  dette 
Samfund  ved  en  streng  Overholdelse  af  Visdomsordet  i  alle 
Enkeltheder,  særlig  angaaende  Brugen  af  Tobak,  Te  og  Kaffe, 
vilde  løbe  op  til  en  Sum,  der  var  stor  nok  til,  at  der  hvert  Aar 
kunde  bygges  to  Sukkerfabrikker  for  den.  Vi  kan  af  dette  gøre 
os  klart,  hvilken  økonomisk  Betydning  det  har,  som  nogle 
Mennesker  kalder  for  en  ubetydelig  Sag.  Dersom  disse  Penge 
blev  sparede  i  Stedet  for  at  gaa  absolut  tabt,  som  de  nu  gor, 
kunde  de  blive  anvendt  til  mange  ædle  Formaal  til  Folkets 
Opbyggelse  og  til  Frejnme  af  Retfærdighedens  Sag  paa  Jor- 
den. 

Men  den  Omkostning,  vi  her  har  beregnet,  er  kun  den  øko- 
nomiske. Hvad  skal  vi  sige  om  de  moralske,  aandelige  og  fy- 
siske Tab  for  Ungdommen?  Og  desuden  er  her  endda  ikke  talt 
om  den  Tro  og  de  aandelige  Velsignelser,  der  kommer  til  en- 
hver Sjæl,  der  tjener  Gud  og  holder  hans  Befalinger,  men  som 
gaar  uigenkaldelig  tabt  for  alle  de,  som  er  ulydige  mod  denne 
Herrens  særlige  Befaling. 

Jeg  har  hørt  nogle  Mennesker  sige,  at  de,  der  forkynder 
Reformbevægelser,  overdriver  Onderne  og  overvurderer  En- 
kelthederne. Onder  findes  overalt,  og  der  er  Vidner  i  enhver 
By,  paa  offentlige  Steder  og  paa  Gadehjørnerne,  der  beviser 
den  økonomiske,  moralske,  legemlige  og  aandelige  Forrin- 
gelse, som  er  forbundet  med  dette  Onde,  og  som  viser  sig  at 
være  en  sikker  Følge  af  at  bryde  Herrens  Ord  i  denne  Hen- 
seende. Enhver  sand  Sidste  Dages  Helligs  Liv  burde  være  et 
klart  og  lysende  Eksempel,  værdigt  til  Efterfølgelse  for  alle 
Mennesker. 

Jeg  finder  i  Pagtens  Bog  en  kort,  men  betegnende  Passus, 
der  lyder:  »Jeg,  Herren,  er  bundet,  naar  I  gør,  hvad  jeg  siger; 
men  naar  I  ikke  gor,  hvad  jeg  siger,  har  I  intet  Lofte.«  Jeg 
vilde  ønske,  at  enhver  Sidste  Dages  Hellig  vilde  huske  disse 
faa  Ord.  Jeg  vilde  onske,  at  de  var  indristede  i  vor  Erindring 
og  i  vort  Hjerte,  og  at  vi  vilde  bestemme  os  til,  at  Gud  skal 

være  bundet  til  at  opfylde  sine  Lofter  til  os,  fordi  vi  holder 
hans  Befalinger. 

Yderligere  har  Profeten  Joseph  Smith  modtaget  denne  vid- 
underlige Befaling:  »Der  er  en  Lov,  uigenkaldelig  bestemt  i 
Himlen,  for  denne  Verdens  Grundvold  blev  lagt,  paa  hvilken 
alle  Velsignelser  beror,  og  naar  vi  modtager  en  Velsignelse  fra 
Gud,  er  det  ved  Lydighed  imod  den  Lov,  paa  hvilken  den  be- 
ror.« Brodre  ogSostre,  hvis  vi  paaskonner  Livets  Velsignelser  i 
Form  af  Helbred  og  legemlig  og  aandelig  Styrke,  hvis  vi  øn- 
sker, at  Ødelæggelsens  Engel  skal  gaa  forbi  os  i  Dag,  som 
han  gjorde  det  i  Israels  Børns  Dage,  maa  vi  adlyde  Visdoms- 
ordet.  Saa  kan  vi  være  forvissede  om,  at  Gud  er  bundet,  thi 
saaledes  har  han  erklæret,  og  Velsignelserne  skal  komme 
til  os. 

Dersom  Du  og  jeg  ønsker,  at  Himlens  Porte  skal  aabnes, 
og  Gud  udøse  sine  Velsignelser  over  os,  da  maa  vi  overholde 
hans  anden  Lov,  Tiendeloven,  og  da  er  Gud  bundet  til  at  give 
os  disse  Velsignelser. 

Dersom  vi  ønsker  at  have  Indflydelse  paa  vore  Børn,  saa 
at  de  vokser  op  med  Troen  paa  at  elske  Gud  og  holde  hans 
Befalinger  og  særlig  den  omtalte  Befaling  om  rigtig  Levevis, 
saa  maa  vi  ordne  vort  Liv  i  Harmoni  med  følgende:  »Og  atter 
dersom  Forældre  har  Born  i  Zion  eller  i  nogen  af  dens  orga- 
niserede Stifter,  og  de  ikke  lærer  dem  at  bede  og  at  vandre 
retskaffent  for  Herren,  kommer  Synden  over  Forældrenes  Ho- 
ved.« Hvorledes  skal  vi  faa  Indflydelse  paa  vore  Drenge,  saa 
de  undgaar  Brugen  af  Tobakken,  uden  ved  at  holde  Herrens 
Lov?  Dersom  vi  ønsker  Guds  Aand,  saa  at  vi  kan  belære  vore 
Born  og  inspirere  dem  til  at  gøre,  hvad  der  er  ret  og  at  holde 
Guds  Befalinger,  maa  vi  selv  vise  Eksemplet. 

Hvilken  vidunderlig  Styrke  skal  vi  ikke  modtage  af  Her- 
ren, naar  vi  fremmer  hans  vældige  Planer  paa  Jorden  og  hol- 
der hans  Befalinger.  Da  skal  vi  ikke  blot  have  Indflydelse  paa 
Verden,  men  ogsaa  paa  vor  Ungdom,  hvis  Styrke  og  Kraft  vil 
blive  fordoblet,  dersom  det  lykkes  os  at  overbevise  dem  om 

Nødvendigheden  af  at  adlyde  Guds  Befalinger  og  særligt  Vis- 
domsordet.  Da  er  Løfternes  Opfyldelse  lige  saa  sikker,  som  at 
Herren  har  udtalt  dem,  og  Handlingen  resulterer  i  den  største 
Velstand  og  de  største  Rigdomme,  Verden  kan  frembringe  — 
Loftet  er,  at  de,  der  vandrer  i  Lydighed  og  overholder 
Befalingerne,  »skal  faa  Sundhed  for  deres  Navle  og  Marv 
i  deres  Ben  og  skal  finde  Visdom  og  store  Kundskabs- 
skatte,  selv  skjulte  Skatte,  og  skal  løbe  og  ikke  blive  trætte, 
gaa  og  ikke  blive  svage;  og  jeg,  Herren,  giver  dem  det  Løfte, 
at  Ødelæggelsens  Engel  skal  gaa  forbi  dem,  ligesom  han  gik 
forbi  Israels  Børn,  og  ikke  slaa  dem.«  Lad  os  leve  saaledes,  at 
vi  er  dette  vidunderlige  Løfte  værdige  og  saaledes  blive  det 
Folk,  Gud  har  udvalgt  til  at  genoprette  sit  Rige  og  fremme 
sine  Hensigter,  førend  Jesus  Kristus,  vor  Herre  og  Forsoner, 
skal  komme  igen  for  at  herske  og  regere  paa  Jorden. 


UDVIKLING. 

Der  eksisterer  vel  næppe  det  Menneske,  som  ikke  har  vendt 
sine  Tanker  mod  det  store  Spørgsmaal  om,  hvad  Livet  er,  og 
hvorfor  det  er.  Selv  den  uciviliserede  Vilde,  der  har  en  Sten 
eller  et  Stykke  Træ  som  han  tillægger  overnaturlig  Magt,  maa 
jo  en  Gang  have  givet  Fantasien  et  friere  Spillerum  end  hans 
daglige  Liv  for  at  spise  og  sove  egentlig  kræver;  han  har  da 
famlet  ind  i  sin  taagede  og  mørke  Underbevidsthed  og  der 
fundet  en  svag  og  ubestemt  Følelse  af,  at  der  bag  alle  Hæn- 
delser, han  oplever,  og  alle  Foreteelser,  han  iagttager,  skjuler 
sig  Love,  som  fremkalder  dem  og  dirigerer  deres  Forlob, 
medens  der  atter  bagved  de  mange  forskellige  Love  er  en 
Grundlov,  en  Lovenes  Lov,  der  i  sig  rununer  Hemmeligheden 
ved  det  Liv,  der  forekommer  ham  som  een  lang,  besynderlig 
indviklet  Drøm. 

Tænkeren  Spinoza  skrev  en  Gang:  »At  eksistere  er  at 
stræbe  efter  at  bevare  sig  selv.«  Det  er  Aarhundreder  siden,  og 

i  Dag  har  Mennesket  maaske  en  dybere  Forstaaelse  af,  hvad 
det  vil  sige  at  eksistere.  Dersom  vi  skulde  lade  Kristi  altomfat- 
tende Lære  løse  Problemet,  vil  Svaret  ganske  vist  ikke  blive 
noget  modsat,  men  et  mere  klart,  mere  uddybet  Svar,  som 
maaske  efter  nye  Aarhundreders  Forløb  vil  kunne  fremsættes 
endnu  mere  udtømmende.  Paa  vort  nuværende  Stadium  kan 
vi  svare:  at  eksistere  er  at  udvikle  sig.  Læg  Mærke  til,  jeg 
siger  ikke:  at  stræbe  efter  at  udvikle  sig,  men  slet  og  ret:  selve 
dette  at  eksistere  er  at  udvikle  sig. 

Hvorledes  skulde  vi  vel  kunne  tænke  os  Liv  uden  Udvik- 
ling? Selv  den  Døende,  som  synes  os  ligesom  at  folde  sin  Sjæls 
Vinger  sammen,  oplever  jo  i  Dødsøjeblikket  nye,  aldrig  før 
gjorte  Erfaringer,  der  tjener  til  at  udvikle  ham  i  langt  hojere 
Grad  end  nogen  anden  Oplevelse  i  Livets  fagreste  Sommer. 
Udvikling  og  Liv  er  to  Begreber,  der  uløselig  er  sammen- 
kædede og  aldrig  kan  isoleres  fra  hinanden. 

Ingen  har  nogensinde  set  Begyndelsen  paa  en  Udvikling, 
thi  enhver  Handling  er  Resultatet  af  en  anden  Handling  eller 
en  Tanke,  der  atter  er  en  tidligere  Handlings  eller  Tankes 
Efterfølger,  og  saaledes  videre  i  det  uendelige.  Og  heller  ikke 
har  man  nogensinde  set  Udviklingens  totale  Ophør.  Intet  gaar 
til  Spilde  —  alt  aandeligt  og  stofligt  udvikler  nye  Værdier,  thi 
vi  maa  huske  paa,  at  dette,  at  vi  ikke  ser  os  i  Stand  til  at  paa- 
vise  Frugten  af  en  eller  anden  Tanke  eller  Handling,  der 
tværtimod  forekommer  os  fuldstændig  spildt,  er  jo  ikke  det 
samme  som  at  denne  Frugt  ikke  eksisterer. 

Eksistens  er  Udvikling;  den  højeste  Tilværelsesform  er  den 
højst  udviklede.  »Min  Gerning  er  et  evigt  Kredsløb,«  siger 
Herren;  der  er  altsaa  intet,  som  ene  og  alene  hviler  i  sig  selv, 
idet  en  af  Fuldkommenhedens  principielle  Egenskaber  netop 
er  Udvikling,  Liv. 

Naar  dette  staar  rigtigt  klart  for  Mennesket  i  vor  Tids  ja- 
gende Travlhed  og  altherskende  Tilværelseskamp,  er  Livet 
ikke  mere  den  store  Meningsløshed,  som  kun  Taaber  forgæves 
prover  at  gore  den  til.  I  Livet  og  Udviklingen  har  alle  Del,  fra 

den  mikroskopiske,  primitivt  levende  Amøbe  til  Myren,  der  er 
en  intelligent  Borger  i  et  stort  Samfund. 

Der  er  ingen  Grænse  for  Udvikling,  thi  der  staar  skre- 
vet: »Men  alle  vi,  som  med  ubedækket  Ansigt  skuer  Guds  Her- 
lighed som  i  et  Spejl,  bliver  forvandlede  efter  det  samme  Bil- 
lede fra  Herlighed  til  Herlighed «  (2.  Cor.  3.,  18.). 

Einar  Kiær. 


DAAB  FOR  DE  DØDE. 

Af  Profeten  Joseph  Smith. 

Guds  store  Planer  med  Hensyn  til  Menneskenes  Frelse  for- 
staas  kun  lidet  af  den  nuværende  Slægt;  forskellige  og  mod- 
stridende er  Menneskenes  Meninger  om  Frelsens  Plan  og  de 
bortgangne  Aanders  Tilstand. 

Muselmanden  fordommer  Hedningen,  Jøden  og  hele  den 
kristne  Verden,  der  forkaster  hans  Koran.  Jøden  tror,  at  hele 
den  Verden,  der  forkaster  hans  Tro  og  ikke  omvender  sig,  vil 
blive  fordømt.  Hedningerne  er  lige  saa  yderliggaaende  i  deres 
Slutninger. 

Men  medens  den  ene  Del  af  Menneskeslægten  fordømmer 
den  anden  uden  Barmhjertighed,  ser  Universets  store  Ophav 
paa  hele  den  menneskelige  Familie  med  faderlig  Omsorg.  Han 
betragter  den  som  sit  Afkom,  og  uden  nogen  af  de  snævre  Fø- 
lelser, der  har  Indflydelse  paa  Menneskenes  Børn,  lader  han 
sin  Sol  skinne  for  den  Onde  og  den  Gode,  og  sender  sin  Regn 
paa  den  Retfærdige  og  den  Uretfærdige.  Han  holder  Dommens 
Scepter  i  sine  Hænder.  Han  er  en  vis  Lovgiver  og  vil  dømme 
alle  Mennesker  efter  de  Gerninger,  der  er  udførte  i  Kødet, 
hvad  enten  de  er  gode  eller  onde,  enten  disse  Gerninger  blev 
udførte  i  England,  Amerika,  Spanien,  Tyrkiet  eller  Indien. 
Han  vil  dømme  dem  efter,  hvad  de  har  udført.  De,  som  har 
levet  uden  Lov,  vil  blive  domt  uden  Lov,  og  de,  som  har  en 
Lov,  vil  blive  dømt  efter  denne  Lov.  Vi  behøver  ikke  at  tvivle 
om  den  store  Jehovahs  Visdom  og  Forstand;  han  vil  belonne 


82 

alle  Nationer  med  Dom  eller  Barmhjertighed  efter  deres  for- 
skellige Fortjenester,  deres  Maade  at  opnaa  Kundskab  paa,  de 
Love,  som  de  regeres  af,  de  Begunstigelser,  de  har  til  at  kunne 
modtage  korrekt  Oplysning  om  hans  uransagelige  Planer  med 
Hensyn  til  den  menneskelige  Familie;  og  naar  Guds  Hensig- 
ter skal  blive  aabenbarede  og  Fremtidens  Forhæng  draget 
bort,  da  skal  vi  alle  indrømme,  at  al  Jordens  Dommer  har 
handlet  ret. 

De  kristne  Nationers  Stilling  efter  Døden  er  et  Emne,  som 
har  paakrævet  hele  Filosofiens  og  Teologiens  Visdom,  og  det 
er  en  almindelig  Mening,  at  Menneskets  Skæbne  uafvendelig 
afgøres  ved  Doden,  og  at  det  enten  bliver  evigt  lykkeligt  eller 
evigt  ulykkeligt;  dersom  et  Menneske  dør  uden  Kundskab  om 
Gud,  bliver  det  evigt  fordømt,  uden  at  Straffen  mildnes,  uden 
Lindring  af  dets  Pine  eller  det  mindste  Haab  om  Befrielse. 
Hvor  ortodoks  dette  Princip  end  kan  være,  finder  vi,  at  det  er 
afvigende  fra  den  hellige  Skrifts  Vidnesbyrd;  thi  vor  Frelser 
siger,  at  al  Synd  og  Overtrædelse  skal  tilgives  Menneskene, 
men  Synd  imod  den  Hellige  Aand  skal  ikke  tilgives,  hverken 
i  denne  eller  i  den  kommende  Verden,  hvilket  tydeligt  viser, 
at  der  er  Synder,  som  kan  tilgives  i  den  kommende  Verden. 

Peter  siger,  idet  han  taler  om  Frelseren,  at  han  gik  bort 
og  prædikede  for  Aanderne,  som  var  i  Forvaring;  og  hvad 
prædikede  nu  Frelseren?  At  disse  Aander  skulde  forblive  i 
deres  Fangenskab?  Visselig  ikke!  Lad  hans  egne  Ord  bære 
Vidnesbyrd.  Han  sagde,  at  Faderen  havde  sendt  ham  for  at 
trøste  den  bedrøvede  og  prædike  Befrielse  for  Fangerne. 
Esajas  siger,  at  Fangerne  skal  bringes  ud  af  Fængslet  og  de, 
som  sidder  i  Mørket,  ud  af  Fængselshuset.  Den  store  Jehovah 
overvejede  Jordens  Skæbne,  før  den  rullede  ind  i  Tilværelsen; 
han  lagde  Frelsens  Plan,  »da  Morgenstjernerne  sang  af 
Glæde«;  han  vidste  forud  Adams  Fald,  han  kendte  Menneske- 
hedens Svaghed  og  Styrke,  Magt  og  Herlighed,  Frafald  og 
Forsyndelser,  Retfærd  og  Uret;  han  forudsaa  Menneskets  Fald 
og  dets  Forsoning;  han  kendte  Frelsens  Plan  og  udførte  den; 

han  befalede  alle  Ting  efter  deres  forskellige  Bestemmelser  og 
Love,  som  i  Himlen,  saaledes  ogsaa  paa  Jorden. 

Vil  vore  Forfædre  blive  dømt  for,  at  de  ikke  adlod  Evan- 
geliet, naar  de  aldrig  havde  hørt  det?  Visselig  ikke.  De  vil  be- 
sidde de  samme  Privilegier,  som  vi  nyder  gennem  det  evige 
Præstedømme,  som  ikke  blot  administrerer  paa  Jorden,  men 
ogsaa  i  Aandernes  Verden,  og  saaledes  vil  det  ske,  at  de,  som 
er  i  Fangenskab,  vil  blive  besøgt  af  det  hellige  Præstedømme 
og  befriet  fra  deres  Fængsel  efter  det  samme  Princip  som  de, 
der  var  ulydige  i  Noahs  Dage,  men  blev  besøgt  af  Frelseren 
og  fik  Evangeliet  forkyndt  i  Fangenskabet,  og  for  at  de  kunde 
opfylde  alle  Guds  Bestemmelser,  blev  de  Levende  døbt  for  de 
Døde,  saaledes  at  Guds  Befaling  kunde  efterkommes,  naar  den 
siger:  »Uden  Mennesket  er  født  af  Vand  og  Aand,  kan  det 
ingenlunde  komme  ind  i  Himmeriges  Rige.«  Paulus  siger  og- 
saa: »Hvad  skulde  ellers  de  gøre,  som  er  døbt  for  de  Dode, 
dersom  de  Døde  slet  ikke  opstaar?  Hvorfor  er  de  saa  døbt  for 
de  Døde?« 

Og  nu,  da  Guds  store  Hensigter  haster  henimod  deres  Vir- 
keliggørelse, og  Profeternes  Forudsigelser  gaar  i  Opfyldelse, 
og  Guds  Rige  er  grundlagt  paa  Jorden,  og  Tingenes  gamle 
Orden  er  genoprettet,  har  Herren  aabenbaret  denne  Pligt  og 
Forrettighed  for  os.  Vi  er  befalet  at  lade  os  døbe  for  vore 
Døde.  Vi  vil  slutte  med  Peters  Ord:  »Thi  af  denne  Grund  bli- 
ver Evangeliet  prædiket  ogsaa  for  de,  der  er  døde,  at  de  maa 
blive  domt  som  Mennesker  i  Kodet,  men  leve  for  Gud  i  Aan- 
den.« 


DIGT. 


Jeg  saa  kun  tilbage.  Mig  Livets  Lyst  bortklang; 
da  toned  mig  i  Sjælen  saa  trostelig  en  Sang: 
Se  frem,  men  ej  tilbage!  —  Hvad  Hjertet  attraar 
maaske  dog  en  Gang  under  Solen  Du  naar. 

Lad  Bolger  bortrulle!  Lad  Løvet  flagre  hen! 
Rask  bruser  dog  Strømmen,  frisk  Skoven  staar  igen; 
lad  Solen  formorkes  og  Maanen  tage  af! 
Dog  Sol  og  Maane  stiger  fuldkarsk  over  Hav. 

Lad  rulle  det  svundne  i  Tidernes  Elv! 
Det  Liv,  der  ej  bortfarer,  er  Sjælen  dog  selv. 
Har  Sjælens  Liv  ej  Ende,  saa  er  der  ingen  Død, 
og  vi  er  dog  saa  godt  som  i  Paradiset  fød. 

Der  springer  en  Kilde  ved  Livstræets  Rod: 
I  Verdenshavet  strømmer  Udødeligheds  Flod; 
og  Havet  ej  ældes,  og  Jordens  grønne  0 
hver  Sommer  staar  forynget  i  livsgrønne  Sø. 

En  Draabe  kun  af  Kilden,  hvor  først  den  udsprang, 
en  Blomst  kun  af  Grenen,  hvor  Livets  Æbler  hang, 
og  Haaret  aldrig  graaner,  og  Sindet  bli'r  ej  tungt, 
men  Hjertet  gløder,  evig  lyksaligt  og  ungt. 

Hvor  Livskilden  springer,  didhen  staar  min  Hu. 
Hvor  Livstræet  blomstred',  der  blomstrer  det  endnu. 
Se  frem,  men  ej  tilbage!  —  Hvad  Sjælen  attraar, 
maaske  dog  en  Gang  under  Solen  Du  naar. 

Men  naar  under  Solen  ej  Sjælen,  hvad  den  vil,  — 
saa  er  der  andre  Sole  og  andre  Stjerner  til. 
Og  slukkes  alle  Sole  og  Stjerner  en  Gang  — 
dog  Livets  Kilde  springer,  hvor  evig  den  sprang. 

